google/wiki40b huggingface dataset:
Li Wei (mandarin)

Li Wei (kinesisk: 李卫, født i 2. februar 1687 i Tongshan i Jiangnan i Kina, død 3. desember 1738) var en ledende mandarin under Yongzheng-keiseren (1722–1735) på   Qing-dynastiets tid, og spilte en viktig rolle ved gjennomføringen av Yongzheng-keiserens reformer ved sin innsats i en rekke regionale stillinger.
Li ble foreledreløs som tiåring. Han var ingen stor litterat, men lærte seg kampsport. Han ble regnskapsfører i Finansstyret i Beijing i 1719, og etter at Yongzheng-keiseren besteg tronen ble han i 1727 guvernør i Zhejiang, der han implementerte «soldatene tilbake til bondegårdene»-reformen. I 1729 ledet Li Wei de raske og effektivbe tiltak mot Minglojalister i området rundt Nanjing. Han ble utnevnt til visekonge for Zhili i 1732. Likesom Tian Wenjing og mandsjuen Ertai var Li blant keiserens mest trofaste embedsmenn.
Prosess (informatikk)

Prosesser i UNIX

I UNIX skapes en prosess av at en allerede eksisterende prosess kaller en rutine kalt fork. UNIX skaper da en kopi av den allerede eksisterende prosessen. Denne nye prosessen sies da å være barnet (barneprosessen) til foreldreprosessen, prosessen som gjorde kallet på fork.
Hver prosess i UNIX får tildelt et spesielt prosessnummer, kalt pid (process id). Foreldreprosessen får tilgang til dette prosessnummeret, mens barneprosessen oppfatter det slik at den selv har prosessnummer 0. 
Ofte vil foreldreprosessen vente («sove») til barneprosessen er ferdig med å kjøre. Da vil forelderen si fra til systemet om at den ikke trenger prosessortid før barnet har kjørt seg ferdig. Dette kalles seriellprosessering. Enkelte applikasjoner (for eksempel et shell) ønsker imidlertid at foreldreprosessen skal fortsette å kjøre, parallelt med barneprosessen. Dette kalles da parallellprosessering. I motsetning til i mange andre operativsystemer er det i UNIX små forskjeller i hvordan man skaper serielle og parallelle prosesser.
UNIX bruker en prosesstabell til å holde rede på de forskjellige prosessene. En anførsel (engelsk: entry) skapes i denne tabellen når en ny prosess skapes. Denne plassen frigjøres igjen når prosessen har kjørt seg ferdig. Hver anførsel i tabellen inneholder de data UNIX trenger å holde rede på når prosessen ikke er aktiv. Hver anførsel i tabellen har en prioritet, og når en prosess har avsluttet eller brukt opp prosessorkvoten sin vil den prosessen i listen med høyest prioritet bli valgt som ny aktiv prosess.

Prosesser i Microsoft Windows

Microsoft Windows er et såkalt preemtive multitasking operativsystem, det støtter altså flere prosesser og tråder av gangen. Hver prosess får en gitt mengde tid, kalt kvantum, som kan brukes til å få tilgang til prosessoren. Når kvantumet er brukt opp, avbryter Windows prosessen og gir prosessen med høyest prioritet til prosessoren.
Windows XP bruker 32 forskjellige prioritetsnivåer, nummerert fra 0 til 31. Nivåene fra 16 til 31 er reservert for operativsystemkjernen, mens nivåene 0 til 15 brukes av brukerens prosesser.
Hver brukerprosess begynner med en bestemt prioritet. Kjernen kan fortløpende manipulere disse prioritetene om den finner det nødvendig. Dette kan for eksempel være nødvendig når en interaktiv prosess venter på inndata fra brukeren, og det derfor er nødvendig å prioritere denne på bekostning av mindre viktige prosesser, eksempelvis prosesser som skriver til platelageret.
Lakså (Fauske)

Lakså (Lulesamisk: Laksoavvo) er en fraflyttet veiløs bygd i en dal beliggende ved Øvervatnet i Fauske kommune. Det var to gårder i dalen, Lakså ved Laksåbukta og Nordal noe lenger opp i dalen. Laksåga renner gjennom den langstrakte dalen.

Historie

Gården Lakså nevnes første gang i skattelister og folketellinger i 1665-66 og omtales da som Laxaaen Øegaard. Senere i 1801 omtales flere gårder i dalen, nemlig Laxaae, Nordre Laxaae og Lieland eller Laxaaenbakken. Det er er på denne tiden også etablert en gård lenger ut i bukten ved Øvervatnet som omtales som Laxaaemark, senere kjent som Skognes. Ved etableringen av Fauske kommune den 1. januar 1905 gis gården Lakså gårdsnummer 93, Nordal (Lakså nordre) nummer 94 og Skognes (Laksåmark) nummer 95.
Mons Petter (1807-1888) som var den fattige samen som fant kobbermalm i Sulitjelma kom fra Lakså.
I 1957 ble Sulitjelmabanen forlenget til Finneid, dermed ble det helt slutt på dampskipstrafikk på Øvervatnet som tidligere var kommunikasjonsmiddel for stedene langs innsjøen. Bygdene langs vannet ble isolert flere uker hver høst og vår når isen la seg på vannet eller den tinte opp og var usikker. Uten skipene ble det ikke mulig å ferdes med egen båt, fordi dampskipene laget farbar råk i isen. Ikke bare Lakså, men også de mindre bygdene Engan og Stifjell ble etterhvert fraflyttet.
I Lakså og Nordal brukes de gamle husene som fritidsboliger. I forbindelse med utbygging av Siso kraftverk i 1960-årene ble det bygget en anleggsvei oppover dalen.
Det var egen skole i bygda.
Luis de Molina

Liv og virke

Etter å ha trådt inn i jesuittordenen ved atten års alder studerte han teologi i Coimbra, og ble rett etter eksamen professor ved universitetet i Évora (Portugal). I tyve år underviste han i thomismen. Han ble så kalt til Madrid for stolen i moralteologi på en skole som jesuittene hadde åpnet for naturvitenskap og teologi. På den posten døde han innen et halvt år var gått.
Luis de Molina er kjent for sitt forsøk på å forene den augustinske lære om predestinasjon og om nåden og den fri vilje med  det semi-pelagianske syn på disse emner. I 1588 utgav han skriftet Concordia liberi arbitrii cum gratiæ donis, divina præscientia, providentia, prædestinatione et reprobatione der han lærte at mennesket bare kan nå salighet ved den nåde det kan forverve ved Kristus, men at denne nåde likevel kommer enhver til del som gjør hva han kan i kraft av den fri vilje. Således er grunnen til hvorfor den ene vinner saligheten og den andre ikke, avhengig av nevnte vilkår, eller menneskets selvbestemmelse, og at predestinasjonen følgelig er den bestemte nådevilje som Gud kjenner til i forveien, og den tar hensyn til menneskets fri vilje.
Da dominikanerne, som forfektet augustinismen, livlig protesterte mot denne lære (især pater Domingo Bañez), havnet saken for pave Klemens VIII, som nedsatte en kommisjon, kalt Congregatio de auxiliis gratise, for å avgjøre spørsmålet i 1598. Uten resultat ble kommisjonen oppløst i 1607 av pave Paul V, dog med løfte at han ved passende anledning skulle felle sin egen dom. I stedet for dette utkom i 1611 en forordning som forbød all videre strid om saken. Det varte likevel ikke lenge innen striden kom til enda heftigere utbrudd i jansenismen.
Molina var også den som først gav navn til og nærmere utviklet den av hans lære Fonseca oppstilte teori om «scientia media Dei», det vil si Guds vitende om det mulige, eller om det som på visse vilkår hadde kunnet skje, men ikke skjedde.
For å komme til rette med de mistolkninger av Concordia som var blitt gjort, utgav de Molina en revidert utgave av denne, Liberi arbitrii cum gratiæ donis etc. concordia, altera sui parte auctior (1595). 
Øvrige verker av de Molina er en kommentar til første del av Thomas Aquinas' Summa Theologiae med tittelen Commentaria in primum partem D. Thomæ (3 bind, 1592) og avhandlingen De jure et justitia (6 bind, 1593-1609). Den sistnevnte, som ble minst like viktig som Concordia, utkom etter hans død, og redegjør for generelle teorier om lover og spesifikke lover, der særskilt de om økonomi fikk spredning. Til en viss grad behandler den også de juridiske aspekter av forholdet mellom kirken og staten. Med sin rettsfilosofi er den blitt knyttet til Salamancaskolen.
Xtremeidfjord

Xtremeidfjord er et skirenn i ekstremklassen der deltakerne krysser Hardangervidda.
Begivenheten er inspirert av Roald Amundsens dramatiske skitur over Hardangervidda i 1896, og ble første gang arrangert i 2011. Rennet starter på Haukeliseter og avsluttes i Sysendalen. Løperne beveger seg da gjennom fylkene Telemark, Buskerud og Hordaland.
Minste brukbare produkt

Minste brukbare produkt (MBP) (engelsk: «minimum viable product (MVP)» er innenfor produktutvikling det produktet som gir størst avkastning på investering sett i forhold til risikoen.

Beskrivelse

Et minste brukbare produkt har kun den nøkkelfunksjonaliteten som muliggjør at produktet kan brukes og ingen annen funksjonalitet. Et minste brukbart produkt brukes typisk for testing mot et utvalg potensielle kunder. Et minste brukbart produkt er den versjonen av produktet som tillater et team å samle mest mulig sikker informasjon om kunder med lavest mulig innsats. Et minste brukbart produkt er ikke et ferdig produkt som kan selges, men en strategi for å lage et produkt som deretter kan selges.
Afronemoura amatolae

Utseende

Små, mørke steinfluer. Et karakteristisk kjennetegn er at baklårene er svært kraftige.

Levevis

Artene kan finnes i en rekke forskjellige ferskvanns-lokaliteter, men foretrekker kaldt og oksygenrikt vann. Noen arter lever på steiner som blir overskylt av fossefall eller stryk, andre lever i elver eller innsjøer. Nymfene eter døde planter og dødt, organisk materiale og gjennomfører utviklingen på ett år. De har sterke bein og kan krype opp loddrette overflater, også mot en kraftig vannstrøm. De voksne fluene kan hoppe ved hjelp av sine kraftige baklår, noen arter flyr også godt. De tar trolig næring til seg.
Forsteritt

Forsteritt (Mg₂SiO₄) er et magnesiumrikt mineral og hovedbestanddelen i olivinstein (dunitt). Mineralet har fått navnet etter A.J. Forster, en britisk mineralhandler.
Forsteritt er forbundet med magmatiske og metamorfe bergarter, og har også blitt funnet i meteoritter. I 2005 ble det også funnet i kometstøv returnert av Stardust-sonden. I 2011 ble det observert som små krystaller i de støvete gasskyene rundt en stjernedannelse.
Anders Bakken (forsker)

Utdanning og arbeid

Bakken tok hovedfag i sosiologi ved UiO i 1995, og fikk da graden cand. sociol.
Bakken er forsker ved Norsk institutt for forskning om oppvekst, velferd og aldring (NOVA) ved OsloMet, og leder av Ungdata-senteret, hvor han har ansvar for de kommunale ungdomsundersøkelsene.
Värtaverket

Värtaverket, tidigere også Värtaelverket, er et kraftvarmeverk ved Lidingövägen i bydelen Hjorthagen i Stockholm. Anlegget ble innviet 18. desember 1903, for å forsyne Stockholm med elektrisitet. Mange av bygningene i området er tegnet av arkitekten Ferdinand Boberg (1860–1946).
Det har en installert produksjonskapasitet på 374 MW fordelt på 4 blokker. Det leverer også fjernvarme.
Brenselkilden er kull, naturgass/kullgass og tungolje. Anlegget ble utbygd omkring årene 1976–1990. Operatør er selskapet Fortum AB. Teknologien er bl.a levert av ABB.
De totale CO2-utslippene i 2008 var ca. 610 400 tonn.

Stockholms første elverk var Brunkebergsverket ved Regeringsgatan 38, hvor den første elektriske strømmen ble produsert 1. september 1892 i  form av 2×110 volt likestrøm. På slutten av 1890-tallet var Brunkebergsverket fullt utbygd. Gjennom utviklingen av vekselstrømsoverføringer hadde det blitt teknisk mulig å overføre elektrisk kraft fra vannkraftverk over lengre strekninger.
Stockholm by forsøkte å skaffe statlige vannkrafttilganger i Älvkarlebyfallet, men det mislykkes. Løsningen ble da å bygge en ny dampkraftstasjon ved Lilla Värtan i Hjorthagen. Kraften ble produsert i form av trefaset vekselstrøm 6 kV og 25 Hz som ble fordelt til omformerstasjonene Brunkenberg, Värtan, Tule, Katarina og Kronoberg via et kabelnett for 6 kV. I disse stasjonene ble vekselstrømmen omformet til likestrøms. Distribusjonen til kundene skjedde med likestrøm men med suksessiv overgang til den høyere spenningen 2×220 V.
Når Värtaverket stod ferdig for produksjon av elektrisitet ble det benyttet dampkjeler som drev turbiner og generatorer. Som drivstoff ble det benyttet koks fra det nærliggende Värtagasverket som inngikk i samme selskap. Dampkraftverket ble tatt ut av bruk i 1970 da olje ble råvare for el- og fjernvarmeproduksjon. Nå produserers fjernvarme og elektrisitet i to store kravtvarmeverk, ett som bruker olje, og ett som bruker kull som drivstoff. Også biobrensel som tre, olivenkjerner og tallolje brukes. Også to varmepumper som tar varme fra Värtans vann hører også til Värtaverket.
I dag drives anlegget av Fortum og omfatter produksjon av gass, elektrisitet, fjernvarme, fjernkjøling og distribusjon av elektrisitet. Värtaverket, Värtagassverket og varmepumpene ved Ropsten, samt transformatoren i Hjorthagen er viktige deler av anleggene for Stockholms og Lidingös energiforsyning.
Xanthonicias

Utseende

En liten til middelsstor (ca. 12 millimeter), brungul trebukk. Kroppsformen er ikke typisk for Prioninae men kan minne om enkelt bladbiller (Chrysomelidae). Antennene hos hunnen er omtren halvparten så lange som kroppen. Hodet er kort og bredt, fasettøynene små og litt utstående. Pronotum er trapesformet, blankt, uregelmessig punktert, i den bakerste delen litt innskåret på sidene. Dekkvingene er nesten parallellsidige med avrundede "skuldre", tett og kraftig punkterte, med fine, opphøyde ribber.

Utbredelse

Arten er bare kjent fra det nordlige Brasil.
God Particle

Handling

En sjokkerende oppdagelse tvinger en gruppe astronauter ombord i en romstasjon til å kjempe for overlevelse mens deres virkelighet har forandret seg.
Wimbledon-turneringen 1976

Wimbledon-turneringen 1976
Lovforarbeider

Lovforarbeider eller lovmotiver er arbeider som er gjort i forkant av Stortingets vedtak av en endelige lovtekst som et ledd i forberedelsene av lovvedtaket. Lovforarbeider omfatter blant annet materiale som NOU-er, høringsuttalelser, stortingsproposisjonen fra departementet, innstillingen fra fagkomiteen, samt forhandlingene på Stortinget.
Forarbeidene er en rettskildefaktor, og kan normalt bli tillagt vekt ved lovtolkningen. Hovedårsaken til dette er at forarbeidene kan kaste lys over hva som var lovgivers hensikt med lovteksten, i de tilfeller der lovteksten krever tolkning. Lojalitet til lovgiver kan da bety at en bestemmelse tolkes av domstolen i samsvar med forarbeidene. På strafferettens område krever hensynet til legalitetsprinsippet, jf. Grunnloven § 96, at lovens ordlyd tillegges mer vekt enn i andre saker. Dette er fordi det skal være forutberegnelig for landets innbyggere hva som er straffbart, og det må komme klart frem av lovteksten hva man kan straffes for. Forarbeidene vil derfor ha mindre betydning som tolkningsfaktor på strafferettens område. Norsk rett er her i samsvar med EMK artikkel 7, som inkorporerer legalitetsprinsippet (nullum crimen, nulla poena sine lege) i konvensjonen.
Av lovgivertekniske grunner er lovtekster som oftest kortfattet, og da kan det finnes presiseringer i forarbeidene. Betydningen av lovforarbeidene kan avhenge av rettsområde og av lovens alder. Noen lover kan ha grundigere forarbeider, og etter hvert som en lov blir eldre vil man få rettspraksis som over tid normalt vil overta mye for lovforarbeidene som tolkningsfaktor.
Xysticus ulmi

Utbredelse

Xysticus audax finnes i hele palearktis. Den finnes i Norge helt nord til Finnmark, men er ikke tallrikt utbredt.

Utseende

Xysticus ulmi er lyst eller litt mørkere brun eller rødbrun, med lysere eller mørkere flekker. Kroppen er todelt i en bakkropp og et hode-bryst parti, kalt cephalothorax. Hodet har forfra en slags firkantet form. Foran på hodet er det åtte øyne. Hos krabbeedderkopper er de to fremste beina ekstra kraftige og lange, mens de to bakerste beina er kortere. Som voksne (imago) er hunnen mellom 5 og 8 mm, mens hannen er mellom 3 og 4 mm lange (kroppens lengde).
Hunnen har et ganske artstypisk mønster og er blant de artene i slekten Xysticus som det kan være mulig å bestemme på utseendet. De lyse tverrlinjene på bakkroppen når helt ut til kanten.
Hannen er både mindre mørkere og kontrastrikt farget enn hunnen. Forkroppen er mørk, ofte uten tegninger, mens bakkroppen er noe lysere.
Men generelt er Xysticus-artene ganske lik hverandre og er variable i farge. For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd. De voksne (imago) finnes på våren og tidlig om sommeren.
Freising

Freising er en by i den tyske delstaten Bayern, i det sydlige Tyskland. Den ligger i landkretsen av samme navn, og er landkretsens administrasjonssentrum.
Byen ble i tidlig middelalder hertug- og bispesete (fra 738), og fikk som hovedstad i fyrstbispedømmet Freising stor betydning. Fra 1400-tallet tapte imidlertid byen betydning til München.
Freising ligger ved elven Isar 448 moh. Byen utmerker seg med sin middelaldergamleby, med romansk dom. Fra 811 til 1803 lå det et benediktinerkloster der (Weihenstephan), som fremdeles inneholder verdens eldste bryggeri.
Pave Benedikt XVI studerte i byen, var erkebiskop av München og Freising fra 1977 til 1982, og fører både byens våpen (den hellige Korbinians bjørn) og landkretsens (historisk fyrstbispedømmets) våpen (Freisings maurer) i sitt pavelige våpen. Paven besøkte byen i 2006.
Esther Freud

Tidlig liv

Esther Freud er født i London som datter av maleren Lucian Freud og Bernadine Coverley. Hun er også oldebarn av Sigmund Freud og niese av Clement Freud. Som barn reiste hun omfattende sammen med sin mor, og kom tilbake til London da hun var 16 år for å studere drama ved The Drama Centre.

Karriere

Hun arbeidet innenfor fjernsyn og teater både som skuespiller og forfatter. Hennes første krediterte opptreden på fjernsyn, dog uheldig, var som en forferdet middagsgjest i The Bill i 1984, som løp avsindig ut av en kinesisk restaurant etter at den hadde mottatt en bombetrussel. Et år senere opptrådte hun i TV-serien Doctor Who i episoden Attack of the Cybermen som utenomjordisk vesen.
Hennes romaner består av den delvis selvbiografiske Hideous Kinky som senere ble filmatisert med Kate Winslet i hovedrollen. Hun er også forfatter av The Wild, Gaglow, og The Sea House. Hun skrev også forordet til The Summer Book av Tove Jansson, en engelsk oversettelse av den svenske Sommarboken (1972).
Freud ble navngitt som en av den tyve «beste unge britiske romanforfattere» av magasinet Granta i 1993. Hennes romaner har blitt oversatt til minst tretten språk. Hun opprettet sammen med Kitty Aldridge kvinneteateret Norfolk Broads.
I 2009 donerte hun novellen Rice Cakes and Starbucks til Oxfams prosjekt Ox-Tales («Oksefortellinger»), som var fire samlinger med korte fortellinger og noveller av 38 forfattere. Freuds fortelling ble utgitt i samlingen Water.

Personlig liv

Freud har en søster, motedesigner Bella Freud, og en halvbror, Noah Woodman. Hennes onkel var den nå avdøde politikeren sir Clement Freud. Hun har to søskenbarn i media, Matthew Freud (direktør av Freud Communications) og kringkasteren og kulturkommentatoren Emma Freud.
Esther Freud er gift med skuespilleren David Morrissey og med ham har hun tre barn. De har hus i London og Southwold.
I Didn't Slip, I Wasn't Pushed, I Fell

«I Didn't slip, I Wasn't Pushed, I Fell» er en amerikansk populærmusikksang med melodi av George Wyle og tekst av Edward Pola. Den ble publisert i 1950.
Innspillingen med Doris Day ble utgitt av Columbia Records med katalognummer 3811. Andre innspillinger ble gjort av Jo Stafford og Bing Crosby.

Norsk versjon

Egil Hagen har skrevet en norsk tekst. Den norske tittelen er «I sol og vår».

Listeplasseringer

Doris Days versjon kom på den amerikanske Billboard Best Sellers In Stores-listen 15. juni 1950 og lå der en uke som nummer 28.
Skarvbergtunnelen

Ny tunnel

Statens vegvesen ønsket i 2006 å bygge en ny Skarvbergtunnel mellom Nordmannset og Skarvbergvika, fordi dagens tunnel er for lav, og fordi tilførselsveiene ligger i rasfarlig område. I 2007 truet brannsjefen i Porsanger med å stenge Skarvbergtunnelen på grunn av store mangler ved brannsikkerheten i tunnelen. Byggingen av en ny 3470 meter lang tunnel starter i 2018 og den skal stå ferdig i 2021.
Phenomena (musikkprosjekt)

Phenomena er et musikkprosjekt som opprinnelig ble skapt av musikkprodusenten Tom Galley og redaktøren Wilfried F. Rimensberger (grunnlegger av bladet Metal Hammer), der også Galleys bror Mel Galley deltok. De ga ut tre plater i årene 1984, 1987 og 1993 der sangene er knyttet sammen av en bakgrunnshistorie. Tom Galley fortsatte prosjektet uten Rimensberger og ga ut ytterligere tre album.

Psychofantasy (2006), Blind Faith (2010) og Awakening (2012)

Phenomenas senere utgivelser ble markedsført som «Tom Galley's Phenomena» på plateselskapet Escape Music. Galley har droppet bakgrunnshistoriene som knytter sangene sammen, men fortsatt med å invitere en lang rekke vokalister til å fremføre dem. Prosjektet fikk ikke like mye oppmerksomhet som tidligere, men oppnådde likevel listeplassering i Sverige med Psychofantasy i 2006. Broren Mel Galley er på de to siste ikke med lenger, siden han døde av kreft i 2008.
Gnathocera hyacinthina

Utseende

En middelsstor, avlang, litt flat, blank, skinnende grønn gullbasse. Hodet har to korte horn foran. Pronotum har gulhvite sidestriper. Dekkvingene har varierende, kremgule flekker eller streker, i alle fall i den bakre delen. Beina er mørke.

Levevis

Arten er knyttet til gressenger med høyt gress. De voksne billene finnes gjerne på aksene til ulike gress.

Utbredelse

Arten er utbredt i Togo, Elfenbeinskysten og Kongo.
Richmal Crompton

Liv

Hun var datter av en prest og skolestyrer, og tok selv utdannelse som lærer ved Royal Holloway College i 1914. Hun underviste i klassiske fag inntil hun i 1923 fikk polio og måtte gi opp undervisningen. Hun var ugift, og aktiv i Suffragettbevegelsen.

Bøker

Selv om hun også skrev noen pikebøker og mer enn 40 bøker for voksne, er det fortellingene om William Brown som er hennes mest populære verk. William er 11 år gammel, gutteaktig skjødesløs og full av energi og virketrang. De 38 bøkene er stort sett novellesamlinger, og sjangeren er som regel situasjonskomedien. Den første fortellingen om William ble skrevet for et ukeblad for voksne, Home Magazine, i 1919, og fram til ca 1940 ble de fleste novellene skrevet for lignende voksenpublikum, og med en tvetydig målgruppe av barn og voksne. Familiebladet Happy Mag trykket fortellingene fra 1922 til 1940, og etter at dette bladet opphørte ble fortellingene skrevet for en mer entydig barnemålgruppe. Bøkene kom tettest inntil 1940, og sjeldnere fram til den siste utkom posthumt i 1970.
Serien om William er svært populær i England, er fremdeles i handelen, og det utgis også bearbeidede versjoner for yngre barn. Serien har vært filmet flere ganger: i 1940, 1947, 1948 og 1951; og det er laget tv-serier i 1956, 1962–63, 1977–78 og 1994. Den nyeste tv-serien kom i 2010.
På norsk finnes romanen Euphemia Tracys oplevelser (1933), den første William-boka Bare William (1947), og en serie med 11 William-bøker utgitt av Gyldendal fra 1976 til 1979, oversatt av Olaf Coucheron.
Hiberasta

Levevis

Larvene lever gjerne i råtnende ved eller annet dødt, organisk materiale.

Utbredelse

Slekten er utbredt på Madagaskar.
Løvebakken smiler

Løvebakken smiler er et musikkalbum med Dag Frøland, Elisabeth Granneman, Tore Ryen, Olav Thon, Wenche Foss og mange andre norske skuespillere og musikere, utgitt i 1976.
Representativt demokrati

Representasjon og makt

Representantene velges av folket, f.eks. til en lovgivende forsamling, og representantene gis mandat til å vedta lover, utnevne andre representanter, og å velge styreformann, statsminister eller president. Politiske fylkespartier og mange frivillige organisassjoner velger representanter til landsmøter eller generalforsamlinger.
I vestlige demokratier består normalt den lovgivende forsamlingen av folkevalgte representanter, mens dommere, og overhus ikke nødvendigvis er folkevalgt.
Tenkeren Edmund Burke hevdet at representantene var valgt til å arbeide for sine velgere ved å tenke og styre, ikke bare å representere politiske standpunkter: Din representant skydler deg, ikke bare arbeidet sitt, men sin dømmekraft; og han bedrar, i stedet for å tjene, dersom han ofrer den for din mening. 
Representasjon gjør det enklere for politikere å engasjere seg på heltid med politikk, og kan bidra til å gjøre politikere med profesjonelle og bedre informert. Samtidig blir politikken mer segmentert, og mange politikere "oppfattes som sosial-, kultur-, utenrikspolitiker osv."